
Metró és vasutak tűzbiztonsága: szabványok és a valóság

 
A tűzvédelemnek, a tűz bekövetkezésének valószínűségének a minimumra való csökkentése az alapja, mellyel így emberéleteket, emberi és környezeti javakat menthetünk meg. E rendszer előírásokra, szabványokra és követelményekre épül. Ezek vonatkoznak minden anyagra, tárgyra, építményre, amellyel az ember kapcsolatba kerül, természetesen más-más jelleggel, rendeltetésüknek megfelelően, felhasználásuktól függően.
Járművek tűzvédelmét azért választottuk, mert szerettük volna kicsit mélyrehatóbban is megvizsgálni metro és vasutak tűzeseteinek kapcsán, hogy a sínen közlekedő járművek belső szerkezeti anyagaira milyen tűzvédelmi előírások, követelmények léteznek és ezek a szabványok követelményei reálisan megadják-e a beépített anyagok éghetőségét.
A témaválasztás kiindulópontja a 2011. április 19-én bekövetkezett metrótűz, ahol egy szerelvény teljesen kiégett és a tűz át tudott terjedni a mögötte lévő szerelvényre is, ahol aztán sikerült megfékezni.
Felkeltette érdeklődésünket, hogy ez az eset mi miatt tudott bekövetkezni, milyen anyagok fordulhatnak ott elő, ami a tűzet tudta táplálni folyamatosan.
Miután kiderült, hogy a metróval kapcsolatos minden előírás be volt tartva, magát az előírásokat kezdtük el vizsgálni.
Nagy segítségünkre volt a BKV ZRT, mivel megvizsgálhattuk a kiégett metrót és mintákat vehettünk belőle, illetve ép anyagokat kaptunk a laborvizsgálatok elvégzéséhez.
Tudományos diákköri munkánk három részből áll.
1. beépített anyagokkal szemben állított követelményeket, a rájuk vonatkozó szabványokat fogjuk összefoglalni. A tömegközlekedésben résztvevő gépjárművek anyagaira a következő szabványok vonatkoznak: DIN 54 837, DIN 54 341,DIN 53 438, DIN 5510, UIC 564
2. Vizsgálatok helye. a YMÉTK Tűzvédelmi és Biztonságtechnikai Intézet laboratórium. A laboratórium mérő és vizsgáló berendezéseit is figyelembe véve a következő szabványos vizsgálatokat végezzük:
- Vízszintes, vagy függőleges lángterjedés sebességi vizsgálat- a felhasználás módjától függ,
- kárpitozott ülések papírgalacsin, - cigarettateszt,lángteszt, hősugárzási-vizsgálat.
- meggyújthatógási vizsgálat
3. Eredmények értékelése, következtetések:: míg az anyagok a követelményeknek megfelelnek, addig a követelmények nem felelnek meg a valóságnak. Egyszerű példa az állításunknak, hogy amíg a szabványban egy anyagnak elég a Bunsen égő lángjával szemben 15 másodpercig ellenállnia, addig a valóságban se a tűz nem lesz ily behatárolt, sem az időtartam nem lesz ilyen csekély.



